**STAVČNI ČLENI - utrjevanje**

**Navodilo za delo:**

**- prvo nalogo rešite tisti, ki vam stavčni členi še povzročajo težave;**

**- drugo nalogo rešite tisti, ki vam stavčni členi povzročajo manj ali nič težav.**

Naloge mi pošljite v pregled do petka.

**Uspešno delo.**

**1. Stavke prepiši v zvezek. Podčrtaj in določi stavčne člene.**

a) Na dnu morja leži ladja.

b) Domov se je vrnila pozno.

c) Zdolgočaseno je sedel pred televizorjem.

č) Naš pes potrebuje nego.

d) Konec decembra se bo skupina Poskončni kostanji odpravila na turnejo.

**\*2. Besedilo prepiši v zvezek. Podčrtaj in določi stavčne člene.**

**Ne pozabi določiti prilastka (levi prilastek in desni prilastek). Potrudi se določiti tudi, ali je desni prilastek ujemalni ali neujemalni** – POMNI: ujemalni prilastek se z jedrom ujema v spolu, sklonu in številu; neujemalni prilastek imamo, kadar se ne ujema v vseh treh kategorijah.

Različni obiskovalci so zadnji teden v avgustu zaradi festivala La Tomatina prispeli v špansko mestece Bunol. Že več desetletij se na ulicah mesta odvija nenavadna in zelo sočna zabava. Obiskovalci festivala se obmetavajo z zrelimi španskimi paradižniki. Vojna paradižnikov se odvija na glavnem trgu. Tja paradižnike pripeljejo tovornjaki. Celotna bitka traja kakšno uro.